Silvia Reize

D **Silvia Reize** (* 1. Oktober 1948 z Bärn; † 19. Juni 2012 z Basel) isch e Schwyzer Schauspiileri gsii.

## Leben

D Reize isch z Afrika ufgwagse. No dr Matura het si ne Ballettuusbildig as Elevin am Stadttheater Basel bim Waclav Orlikowsky gmacht un e Dolmetscheruusbildig z Züri. Vu 1968 bis 1971 het si ne Schauspiiluusbildig am Bühnestudio Züri gmacht. Dert isch si zwaimol mit em Emil-Oprecht-Bryys uuszaichnet wore.

Ire erscht Engaschmänt het si z Züri am Theater am Neumarkt iberchuu. 1971/72 het si am Theater Bade-Bade gspiilt, unter anderem d Eve in *Der zerbrochene Krug* vum Heinrich von Kleist, d Marie in *Woyzeck* vum Georg Büchner, d Thekla in *Bürger Schippel* vum Carl Sternheim, d Eliante in *Der Misanthrop* vum Molière). 

Vu 1972 bis 1974 het si zum Ensemble vum Stadttheater Basel gheert, wu si unter anderem d Natascha in *Nachtasyl* vum Maxim Gorki (Reschy: Jan Kacer), d Jessie in *Der Preispokal* vum O’Casey (Reschy: Karl Wesseler), d Hedwig in *Die Wildente* vum Hendrik Ibsen (Reschy: Herbert Kreppel), d Elisabeth in *Die Vermessenheit oder Das Schicksal Frankensteins* vum Peake (Reschy: Daniel Spoerri), d Luise in s Schillers *Kabale und Liebe* (Reschy: Werner Düggelin), d Celia in *Volpone* vum Jonson (Reschy: Kacer), d Irina in *Drei Schwestern* vum Anton Tschechow (Reschy: Kosta Spaic) un d Angélique in s Molières *Der eingebildete Kranke* (Reschy: Max Peter Ammann) gspiilt het.

Gaschtspiil het si ghaa an dr Bihne vu dr Stadt Bonn, wu si 1975 d Karoline in *Kasimir und Karoline* vum Ödön von Horváth (Reschy: Hansjörg Utzerath) gspiilt het, an dr Landesbühne Hannover (1977/78 d Alkmene in *Amphitryon 38* vum Giraudoux un d Lavinia in *Trauer muss Elektra tragen* vum O’Neill), am Rheinische Landestheater z Neuss (d Susanne in *Halbwelt* vum Alexandre Dumas), am Stadttheater Konstanz (d Titelroll in *Die Kameliendame* vum Dumas), an dr Burgfeschtspiil Jagschthause (1981 d Maria in s Goethes *Götz von Berlichingen*, Reschy: Peter Jacob, d Bianca in s Shakespeares *Der Widerspenstigen Zähmung*, Reschy: Ellen Schwiers, 1983 d Adelheid in s Goethes *Götz von Berlichingen*, Reschy: Joachim Hess, un d Mrs. Page in s Shakespeares *Die lustigen Weiber von Windsor*, Reschy: Joachim Hess), am Atelier-Theater Bärn, am Badische Staatstheater z Charlsrue (1988 d Isabella in s Shakespeares *Maß für Maß*), am Theater am Neumarkt Züri (1989 d Clara in dr Schwyzer Erschtuffierig vu *Clara S.* vu dr Elfriede Jelinek, Reschy: Gudrun Orsky), bi dr Zürcher Summerfeschtspiil vum Bernhard-Theater uf dr Hoche Promenade z Zürich (1994 d Olivia in s Shakespeares *Was ihr wollt*, Reschy: Helmuth Fuschl) un am Theater Basel (1996 d Lill Seidler in dr Schwyzer Erschtuffierig vu *Vinny* vum Klaus Pohl, Reschy: Herbert Schmidt-Rahmer).

Iri erscht Filmroll het si anne 1972 an dr Syte vum Hansi Kraus in dr Musikkumedi *Meine Tochter – deine Tochter* ghaa. Im Fäärseh het mer si zum erschte Mol anne 1974 chenne sääne, wu si d Titelroll in dr Verfilmig vum Buech *Die Bettelprinzess* vu dr Hedwig Courths-Mahler ibernuu het. Anne 1976 het si d Gisela in *Das Brot des Bäckers* vum Erwin Keusch gspiilt un 1978 d Ingrid in *Das zweite Erwachen der Christa Klages* vu dr Margarethe von Trotta. Derzue het si verschideni anderi Film- un Färnsehrolle ghaa, unter anderem in dr Krimiserie *Ein Fall für zwei* un in dr Familieserie *Die Aubergers*.

Au iri Schweschter Dorothée Reize isch Schauspiileri. D Silvia Reize isch mit em Basler Sportschurnalischt un Medienunternämer Hans-Ruedi Ledermann († 2004) ghyrote gsii un het e Suhn ghaa. D Silvia Reize isch am 19. Juni 2012 im Chrankehuus gstorbe, nodäm si uf dr Stääge gheit gsii isch.

## Uusglääseni Filmografy

* 1972: *Meine Tochter – deine Tochter*
* 1974: *Unter Ausschluß der Öffentlichkeit* (TV-Serie)
* 1974: *Die Bettelprinzess* (TV)
* 1974: *Der Steppenwolf*
* 1975: *Tatort: Mordgedanken* (TV)
* 1975: *Stumme Zeugen* (TV)
* 1975: *Eine ganz gewöhnliche Geschichte* (TV-Serie)
* 1975: *Der Strick um den Hals* (TV-Dreidailer)
* 1976: *Erika* (TV)
* 1976: *Das Brot des Bäckers*
* 1976: *Geburtstage* (TV-Serie, ai Folg)
* 1976: *Hans und Heinz Kirch* (TV)
* 1976: *Gesellschaftsspiele* (TV)
* 1978: *Das zweite Erwachen der Christa Klages*
* 1978: *Götz von Berlichingen mit der eisernen Hand*
* 1978: *Sonne, Wein und harte Nüsse* (TV-Serie, Folg *Die Sache mit der Morgenzeitung*)
* 1979: *St. Pauli-Landungsbrücken* (TV-Serie)
* 1980: *Die Jahre vergehen* (TV)
* 1982: *Die Pawlaks – Eine Geschichte aus dem Ruhrgebiet* (TV-Serie)
* 1982: *Der Alte* (TV-Serie, ai Folg)
* 1984: *Die schöne Wilhelmine* (TV-Serie)
* 1985: *Im Innern des Wals*
* 1985: *Marie Ward – Zwischen Galgen und Glorie*
* 1985: *Sprit für Spatzen*
* 1985: *Mord im Spiel*
* 1985: *Schöne Ferien – Urlaubsgeschichten aus Singapur und Malaysien* (TV-Serie)
* 1987: *Die Krimistunde* (TV-Serie, Folg 24, Episod: *Die Sache mit der freundlichen Kellnerin*)
* 1991: *Im Dunstkreis*
* 1991: *Das vergessene Tal* (TV)
* 1992: *Happy Holiday* (TV-Serie)
* 1993: *Hecht & Haie* (TV-Serie)
* 1994: *Ein unvergeßliches Wochenende* (TV-Serie, ai Folg)
* 1994: *Saubere Aktien* (TV)
* 1994–1998: *Ein Fall für zwei* (TV-Serie, vier Folge)
* 1995: *Inseln unter dem Wind* (TV-Serie)
* 1997: *Geisterstunde – Fahrstuhl ins Jenseits* (TV)
* 1997: *First Love – Die große Liebe* (TV-Serie)
* 1997–1998: *Die Aubergers* (TV-Serie, segs Folge)


## Literatur
* 
* Hermann J. Huber: *Langen Müller’s Schauspielerlexikon der Gegenwart. Deutschland. Österreich. Schweiz*. Albert Langen • Georg Müller Verlag GmbH, München • Wien 1986, ISBN 3-7844-2058-3, S.&nbsp;816.

## Weblink
* 
* 

## Fueßnote